Altex România preia operațiunile de la Kingfisher
Grupul Kingfisher plc, companie internațională de bricolaj, a anunțat vânzarea Brico Depôt România către Altex România, pentru o valoare a companiei de 70 milioane EUR (echivalentul a 58 milioane GBP) și include întreaga rețea Brico Depôt, formată din 31 de magazine în 24 de orașe, operațiunile de distribuție, precum și sediul central din București, potrivit unui comunicat emis redacției. Finalizarea tranzacției este supusă aprobării din partea instituțiilor de reglementare din România și este estimată a se finaliza în prima jumătate a anului 2025.